Kommissionens beslutning

af 15. marts 2002

om finansiel støtte fra EF for 2002 til driften af EF-referencelaboratorier, som beskæftiger sig med dyresundhed og levende dyr

(meddelt under nummer K(2002) 1003)

(Kun de spanske, danske, tyske, engelske, franske og svenske udgaver er autentiske)

(2002/230/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved beslutning 2001/572/EF(2), særlig artikel 28, stk. 2, og

ud fra følgende betragtninger:

(1) EF bør yde finansiel støtte til driften af de EF-referencelaboratorier, der er udpeget til at bistå med varetagelsen af de funktioner og opgaver, som er fastlagt i følgende direktiver og beslutninger:

- Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest(3)

- Rådets direktiv 92/66/EØF af 14. juli 1992 om fællesskabsforanstaltninger til bekæmpelse af Newcastle disease(4), senest ændret ved akten vedrørende Østrigs, Sveriges og Finlands tiltrædelse

- Rådets direktiv 92/119/EØF af 17. december 1992 om generelle fællesskabsforanstaltninger til bekæmpelse af visse dyresygdomme samt om specifikke foranstaltninger vedrørende blæreudslæt hos svin(5), senest ændret ved afgørelse 95/1/EF, Euratom, EKSF(6)

- Rådets direktiv 93/53/EØF af 24. juni 1993 om minimumsfællesskabsforanstaltninger til bekæmpelse af visse fiskesygdomme(7)

- Rådets direktiv 95/70/EF af 22. december 1995 om minimumsfællesskabsforanstaltninger til bekæmpelse af visse sygdomme hos toskallede bløddyr(8)

- Rådets direktiv 92/35/EØF af 29. april 1992 om fastsættelse af regler for kontrol med og foranstaltninger til bekæmpelse af hestepest(9), senest ændret ved akten vedrørende Østrigs, Sveriges og Finlands tiltrædelse

- Rådets direktiv 2000/75/EF af 20. november 2000 om vedtagelse af specifikke bestemmelser vedrørende foranstaltninger til bekæmpelse og udryddelse af bluetongue hos får(10)

- Rådets beslutning 2000/258/EF af 20. marts 2000 om udpegning af et institut, der skal opstille de nødvendige kriterier for standardisering af serologiske test til kontrol af rabiesvacciners virkning(11)

- Rådets beslutning 96/463/EF af 23. juli 1996 om udpegelse af det referenceorgan, som skal deltage i arbejdet med at gøre prøvemetoderne og vurderingen af prøveresultaterne ensartede for racerent avlskvægs vedkommende(12).

(2) EF-støtten ydes kun, hvis de planlagte tiltag gennemføres effektivt, og myndighederne indsender alle nødvendige oplysninger inden for de fastsatte tidsfrister.

(3) Af budgetmæssige grunde bør EF-støtten ydes for en periode på et år.

(4) Ifølge artikel 3, stk. 2, i Rådets forordning (EF) nr. 1258/1999(13) skal veterinær- og plantesundhedsforanstaltninger, som foretages i henhold til EF-reglerne, finansieres af Den Europæiske Udviklings- og Garantifond for Landbruget, Garantisektionen. For finanskontrol gælder artikel 8 og 9 i forordning (EF) nr. 1258/1999.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. I forbindelse med klassisk svinepest ydes der EF-støtte til Tyskland, for at Institut für Virologie der Tierärztlichen Hochschule, Hannover, Tyskland, kan varetage de funktioner og opgaver, som er fastsat i bilag IV til direktiv 2001/89/EF.

2. Den finansielle EF-støtte fastsættes til højst 185000 EUR for perioden 1. januar til 31. december 2002.

Artikel 2

1. I forbindelse med Newcastle disease ydes der EF-støtte til Det Forenede Kongerige, for at Central Veterinary Laboratory, Addlestone, Det Forenede Kongerige, kan varetage de funktioner og opgaver, som er fastsat i bilag V til direktiv 92/66/EØF.

2. Den finansielle EF-støtte fastsættes til højst 60000 EUR for perioden 1. januar til 31. december 2002.

Artikel 3

1. I forbindelse med smitsomt blæreudslæt hos svin ydes der EF-støtte til Det Forenede Kongerige, for at Pirbright Laboratory, Det Forenede Kongerige, kan varetage de funktioner og opgaver, som er fastsat i bilag III til direktiv 92/119/EØF.

2. Den finansielle EF-støtte fastsættes til højst 95000 EUR for perioden 1. januar til 31. december 2002.

Artikel 4

1. I forbindelse med fiskesygdomme ydes der EF-støtte til Danmark, for at Statens Veterinære Serumlaboratorium, Århus, Danmark, kan varetage de funktioner og opgaver, som er fastsat i bilag C til direktiv 93/53/EØF.

2. Den finansielle EF-støtte fastsættes til højst 130000 EUR for perioden 1. januar til 31. december 2002.

Artikel 5

1. I forbindelse med sygdomme hos toskallede bløddyr ydes der EF-støtte til Frankrig, for at IFREMER, La Tremblade, Frankrig, kan varetage de funktioner og opgaver, som er fastsat i bilag B til direktiv 95/70/EF.

2. Den finansielle EF-støtte fastsættes til højst 80000 EUR for perioden 1. januar til 31. december 2002.

Artikel 6

1. I forbindelse med afrikansk hestepest ydes der EF-støtte til Spanien, for at Laboratorio de sanidad y producción animal, Algete, Spanien, kan varetage de funktioner og opgaver, som er fastsat i bilag I til direktiv 92/35/EØF.

2. Den finansielle EF-støtte fastsættes til højst 40000 EUR for perioden 1. januar til 31. december 2002.

Artikel 7

1. I forbindelse med bluetongue ydes der EF-støtte til Det Forenede Kongerige, for at Pirbright Laboratory, Det Forenede Kongerige, kan varetage de funktioner og opgaver, som er fastsat i bilag II til direktiv 2000/75/EF.

2. Den finansielle EF-støtte fastsættes til højst 115000 EUR for perioden 1. januar til 31. december 2002.

Artikel 8

1. I forbindelse med rabiesserologi ydes der EF-støtte til Frankrig, for at A.F.S.S.A., Nancy, Frankrig, kan varetage de funktioner og opgaver, som er fastsat i bilag II til beslutning 2000/258/EF.

2. Den finansielle EF-støtte fastsættes til højst 130000 EUR for perioden 1. januar til 31. december 2002.

Artikel 9

1. I forbindelse med vurderingen af prøveresultaterne for racerent avlskvægs vedkommende og harmoniseringen af prøvemetoderne ydes der EF-støtte til Sverige, for at Interbull Centre, Uppsala, Sverige, kan varetage de funktioner og opgaver, som er fastsat i bilag II til beslutning 96/463/EF.

2. Den finansielle EF-støtte fastsættes til højst 60000 EUR for perioden 1. januar til 31. december 2002.

Artikel 10

Den finansielle EF-støtte udbetales som følger:

a) 70 % udbetales som forskud, hvis modtagermedlemsstaten anmoder herom

b) restbeløbet udbetales, når modtagermedlemsstaten har forelagt bilag og en teknisk rapport. Dokumenterne skal forelægges senest tre måneder efter udløbet af den periode, som den finansielle støtte fra EF blev ydet for,

og på betingelse af, at de planlagte tiltag gennemføres effektivt, og myndighederne indsender alle nødvendige oplysninger inden for de fastsatte tidsfrister.

Overholdes tidsfristen ikke, nedsættes EF-støtten med 25 % den 1. maj, 50 % den 1. juni, 75 % den 1. juli og 100 % den 1. september.

Artikel 11

Denne beslutning er rettet til Kongeriget Danmark, Forbundsrepublikken Tyskland, Kongeriget Spanien, Den Franske Republik, Kongeriget Sverige og Det Forenede Kongerige Storbritannien og Nordirland.

Udfærdiget i Bruxelles, den 15. marts 2002.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 19.

(2) EFT L 203 af 28.7.2001, s. 16.

(3) EFT L 316 af 1.12.2001, s. 5.

(4) EFT L 260 af 5.9.1992, s. 1.

(5) EFT L 62 af 15.3.1993, s. 69.

(6) EFT L 1 af 1.1.1995, s. 1.

(7) EFT L 175 af 19.7.1993, s. 23.

(8) EFT L 332 af 30.12.1995, s. 33.

(9) EFT L 260 af 5.9.1992, s. 1.

(10) EFT L 327 af 22.12.2000, s. 74.

(11) EFT L 95 af 15.4.2000, s. 40.

(12) EFT L 192 af 2.8.1996, s. 19.

(13) EFT L 160 af 26.6.1999, s. 103.